Martha Stewart og Snoop Dogg med eget TV-program
ARTIKKELEN ER OVER TRE ÅR GAMMEL Etter en rekke opptredener sammen, fra å lage potetmos og hasjbrownies på «The Martha Stewart Show» til å stå på samme scene for å roaste Justin Bieber, går kjendiskokk Martha Stewart og Snoop Dogg sammen i et eget kokkeprogram. Det melder VH1 hvor programmet, som har fått det midlertidige navnet «Martha & Snoop's Dinner Party», har premiere til høsten. I programmet vil duoen holde en ukentlig middag med kjendisgjester. «Under våre middager vil vi belyse USAs fascinasjon for mat, underholdning og kjendisstatus», sier Stewart i en uttalelse. «My homegirl, Martha og jeg har et spesielt forhold som går langt tilbake. Vi skal lage mat, drikke og ha det hyggelig med våre eksklusive venner. Jeg gleder meg til dere får se hvordan vi henger sammen», sier rapperen i sin uttalelse. Så du denne? Her kollapser gjerdet på Snoop Dogg-konsert - 42 skadetDe har begge to tilbrakt en del tid i rampelyset, dels på grunn av suksessen, men de deler også en kriminell bakgrunn. Snoop Dogg har en rekke ganger hatt trøbbel med loven, ofte i forbindelse med narkotikabesittelse - også i Norden. For fire år siden ble han nektet innreise i Norge i to år etter et narkotikabeslag i Kristiansand i 2011, og i fjor ble han pågrepet av svensk politi etter mistanker om at han var beruset på narkotika. Martha Stewart ble for drøye ti år siden dømt for svindel, og tilbrakte fem måneder i et fengsel i Virginia.
De har laget hasjbrownies på TV før. Nå skal Martha Stewart (75) og Snoop Dogg (44) invitere kjendiser på middag.